b'\n_START_ARTICLE_\nFor en gal, gal, gal, gal verden\n_START_SECTION_\nHandling\n_START_PARAGRAPH_\nEn gruppe mennesker blir vitne til en bilulykke der en bil i rasende fart kj\xc3\xb8rer av veien. N\xc3\xa5r de tar seg frem til ulykkesplassen f\xc3\xa5r de, av den hardt skadede f\xc3\xb8reren, rede p\xc3\xa5 at en stor sum penger er gjemt i en forn\xc3\xb8yelsespark i by kalt Santa Rosita. Denne opplysningen utl\xc3\xb8ser en vanvittig jakt p\xc3\xa5 pengene der det gjelder \xc3\xa5 komme f\xc3\xb8rst frem til m\xc3\xa5let. Alle finner pengene, som s\xc3\xa5 g\xc3\xa5r tapt etter en mengde dramatiske hendelser i slap-stick-stil.\n_START_SECTION_\nOm filmen\n_START_PARAGRAPH_\nFilmen fikk brukbare kritikker av filmanmelderne og har oppn\xc3\xa5dd 76% p\xc3\xa5 Rotten Tomatoes. Variety beskriver den som en film som har flere sterke sider enn svake._NEWLINE_Den ble en kommersiell suksess og spilte inn $46 p\xc3\xa5 amerikanske kinoer og $60 millioner p\xc3\xa5 verdensbasis._NEWLINE_Filmen gikk p\xc3\xa5 norske kinoer under tittelen For en gal, gal, gal, gal Verden, men er utgitt p\xc3\xa5 DVD under sin originaltittel.\n_START_SECTION_\nPriser\n_START_PARAGRAPH_\nFilmen vant i 1964 en Oscar i kategorien beste lydeffekter og ble nominert i ytterligere fem kategorier. Den ble samme \xc3\xa5r nominert til to Golden Globes og en Eddie. Den vant samme \xc3\xa5r to Golden Laurel ved Laurel Awards, og ble \xc3\xa5ret etter nominert til en Edgar ved Edgar Allan Poe Awards.'